บาทเปิด 33.08 บาทต่อดอลล่าร์ แนวโน้มอ่อนค่า
เงินบาทเปิดตลาด 33.08 บาทต่อดอลล่าร์ แนวโน้มอ่อนค่าหลังดอลล์แข็ง นักลงทุนจับตาการประชุมเฟดเปิดฉากวันแรก
19 ก.ย. 2560

เงินบาทเปิดตลาด 33.08 บาทต่อดอลล่าร์ แนวโน้มอ่อนค่าหลังดอลล์แข็ง นักลงทุนจับตาการประชุมเฟดเปิดฉากวันแรกนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.08 บาท/ดอลลาร์ จากเย็นวานนี้ที่ปิดตลาดอยู่ที่ระดับ 33.06 บาท/ดอลลาร์ นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 33.05 - 33.15 บาท/ดอลลาร์ น่าจะอ่อนค่าได้เล็กน้อยจากวานนี้ ผลจากการที่มีแรงซื้อดอลลาร์กลับเข้ามาในตลาด"เมื่อคืนมีแรงซื้อดอลลาร์กลับเข้ามาในตลาดส่งผลให้ดอลลาร์แข็งค่าเมื่อเทียบกับเยนและสกุลหลักๆ โดยตลาดรอผลประชุมคณะกรรมการกำหนดนโยบายการเงินของธนาคารกลางสหรัฐ (FOMC) คืนนี้คืนแรกและคืนพรุ่งนี้" นักบริหารเงินระบุ